[{"text_idx": "#000000", "text": "Gas-instalazioen eta galdaren ikuskapenak eta berrikuspenak"}, {"text_idx": "#000001", "text": "Euskal Autonomia Erkidegoan gasa hartzeko instalazioak bost urtez behin ikuskatu edoberrikusi behar dira. Hala ezartzen du irailaren 6ko 125/2016 Dekretuak, gasa hartzeko instalazioak ikuskatzea eta berrikustea arautzen duenak. Dekretu horrek aurreko araudia ordezten du. Hain zuzen ere, aurreko araudi hartan lau urteko epea ezartzen zen."}, {"text_idx": "#000002", "text": "Hornidura-kontratuaren titularra bazara, edo horren ordez, instalazioaren erabiltzailea,aldizkako kontrola egin behar duzu dagokizun urte naturalaren barruan. Instalazioa abian jartzen den edo ikuskapena azken aldiz egiten denetik aurrera zenbatzen da epe hori. Hala egiten ez baduzu, gasaren enpresa banatzaileak zure hornidura etengo du."}, {"text_idx": "#000003", "text": "Gaseko galdarak, ur-berogailuak eta bestelako gailu termikoak ere aztertu behar dira tarteka. Zenbatean behin aztertu behar diren instalazioaren ezaugarriek markatuko dute. 70 kW arteko paretako gas-galdaren kasuan, bi urtean behin egin behar da azterketa."}, {"text_idx": "#000004", "text": "Galdara, ur-berogailu eta ekipo termikoak aztertzea"}, {"text_idx": "#000006", "text": "70 kW-ko edo gutxiagoko potentzia daukaten paretako gas-galdarak: 2 urte.\n24,4 kW baino gehiagoko eta 70 kW-ko edo gutxiagoko potentzia daukaten gasezko ur-berogailuak: 2 urte.\n24,4 kW baino gutxiagoko gasezko ur-berogailuak: 5 urte.\n70 kW arteko potentzia daukaten beste berotze-instalazio guztiak: urtebete.\n70 kW-tik gorako potentzia duten instalazioak: hilabete."}, {"text_idx": "#000009", "text": "Gasa banatzeko konpainiak, ekipoaren fabrikatzaileak edo behar bezala kualifikatutako profesional independenteek azter dezakete galdara. Prezioak bakoitzak jartzen ditu; zuk aukeratu azterketa zeini agindu. Mantentze-zerbitzua kontratatzea pentsatu baduzu, ondo irakurri klausulak, ikusteko zer prestazio ematen dituen eta zenbat ordaindu beharko duzun."}, {"text_idx": "#000012", "text": "Ikuskapenak gas naturalaren edo gas propanoaren banaketa-sareekin edoerabiltzaile bati baino gehiagori zerbitzua ematen dioten propano-biltegiekin konektatutako instalazioetan egiten dira. Kasu horretan, kontrola gasaren enpresa banatzaileak berak egin ahalko du, edo bestela gasaren enpresa instalatzaile gaitu batek, zuk aukeratzen duzunak.\nBerrikuspenak pertsona bakar bati zerbitzua emateko diseinatutako instalazioetan egiten dira, dela ontziak (bonbonak) dela propano-biltegiak erabiltzen dituztenetan. Kasu horretan, kontrola zuk aukeratutako gasaren enpresa instalatzaile gaitu batekegin ahalko du, edo bestela hornitzailearen zerbitzu teknikoek."}, {"text_idx": "#000014", "text": "Gasa banatzen edo hornitzen duen enpresak gutxienez hiru hilabete lehenago abisu bat bidali behar dizu. Abisu horretan zera agertu behar da:"}, {"text_idx": "#000021", "text": "Hornidura etetea ez ikuskatzeagatik edo ez berrikusteagatik"}, {"text_idx": "#000031", "text": "Gogoan izan ikuskatzaileei ez diezula ezer ere ordaindu behar zure etxera edo lokalera joaten direnean. Gasaren hurrengo fakturan egingo duzu ordainketa, kontrola enpresa banatzaileak edo instalatzaile gaitu batek egin duela ere."}]